pythainlp/thai-wiki-dataset-v3 huggingface dataset:
การล้อมตันฉอง

การล้อมตันฉอง (陳倉之圍) เป็นยุทธการระหว่างรัฐจ๊กก๊กและวุยก๊กในช่วงปลายปี ค.ศ. 228 ถึงต้นปี ค.ศ. 229 ในยุคสามก๊กของจีน เป็นการบุกขึ้นเหนือที่นำโดยจูกัดเหลียงผู้เป็นอัครมหาเสนาบดีและผู้สำเร็จราชการแทนพระองค์แห่งจ๊กก๊กเพื่อบุกวุยก๊กเป็นครั้งที่ 2  เป็นส่วนหนึ่งความพยายามจะเบี่ยงเบนทัพวุยก๊กออกจากมณฑลเกงจิ๋วหลังยุทธการที่เซ็กเต๋งระหว่างวุยก๊กและง่อก๊กที่เป็นรัฐพันธมิตรของจ๊กก๊ก การล้อมสิ้นสุดลงเมื่อทัพจ๊กก๊กถอยทัพหลังยึดตันฉองไม่สำเร็จ
== ภูมิหลัง ==
ในปี ค.ศ. 228 ภายหลังจากง่อก๊กเอาชนะวุยก๊กในยุทธการที่เซ็กเต๋ง วุยก๊กจึงระดมกำลังทหารไปเสริมกำลังด้านตะวันออก จูกัดเหลียงอัครมหาเสนาบดีและผู้สำเร็จราชการแห่งจ๊กก๊กหวังจะใช้โอกาสนี้บุกโจมตีอาณาเขตของวุยก๊ก ก่อนที่จูกัดเหลียงจะเริ่มแผนปฏิบัติการ โจจิ๋นแห่งวุยก๊กได้คาดการณ์เส้นทางการบุกของจูกัดเหลียงไว้ว่าจะมาทางตันฉอง และแนะนำให้เฮ็กเจียวสร้างป้อมปราการที่ตันฉอง โจจิ๋นให้คำมั่นกับจักรพรรดิโจยอยเรื่องการป้องกันการบุกที่อาจจะเกิดขึ้นจากจ๊กก๊ก อย่างไรก็ตาม เฮ็กเจียวมีทหารใต้บังคับบัญชาที่ตันฉองเพียง 1,000 นาย การคาดการณ์เส้นทางเดินทัพเกิดขึ้นหลังจากจูกัดเหลียงพ่ายแพ้ในการบุกวุยก๊กครั้งแรกเมื่อต้นปีนั้น
== ยุทธการ ==
=== เบื้องต้น ===
หลังความล้มเหลวในยุทธการที่เขากิสานและเกเต๋ง จูกัดเหลียงก็เปลี่ยนเป้าหมายการโจมตีเป็นที่ตันฉองตามที่โจจิ๋นคาดการณ์ไว้ จูกัดเหลยงเตรียมการอย่างถี่ถ้วน เตรียมอาวุธยุทโธปกรณ์ที่ใช้ในการปิดล้อมและกำลังทหารนับแสนนาย แม้ว่านายทหารบางนายเช่นอุยเอี๋ยนจะแนะนำให้ใช้เส้นทางอื่น แต่จูกัดเหลียงก็ตั้งใจที่จะยกไปตามหุบเขาเจียหลิง (嘉陵) ซึ่งจะออกทางตอนเหนือซึ่งแม่น้ำอุยโหมีช่วงกว้างที่ไหลผ่านบริเวณใกล้เคียงของตันฉอง จูกัดเหลียงวางแผนจะยึดตันฉองสำหรับเป็นศูนย์กลางสำหรับปฏิบัติการทางการทหารต่อไปในการเข้ายึดนครเตียงฮัน
ทัพจ๊กก๊กไปถึงป้อมปราการของตันฉองในช่วงเดือนธันวาคม ค.ศ. 238 ซึ่งการป้องกันของวุยก๊กน่าจะยังไม่สมบูรณ์เพราะโจจิ๋นไม่ได้ส่งกำลังเพิ่มเติมมาหนุน เมื่อเริ่มการปิดล้อม จูกัดเหลียงส่งกิมเซียง (靳詳 จิ้น เสียง) สหายของเฮ็กเจียวไปเกลี้ยกล่อมเฮ็กเจียวให้ยอมจำนน เมื่อกิมเซียงเจรจากับเฮ็กเจียวครั้งแรก เฮ็กเจียวปฏิเสธที่จะยอมจำนนโดยพูดว่า "ท่านก็รู้กฎหมายของวุยและท่านก็รู้จักข้าดี ข้าได้รับพระคุณเป็นล้นพ้นจากรัฐของข้าและข้าก็ไม่อาจทิ้งครอบครัวไปได้ ไม่มีอะไรที่ท่านจะพูดได้ กลับไปหาจูกัด (เหลียง) และบอกให้เตรียมเข้าโจมตีเถิด" กิมเซียงกลับรายงานจูกัดเหลียงเรื่องสิ่งที่เฮ็กเจียวพูด จูกัดเหลียงจึงส่งกิมเซียงไปเกลี้ยกล่อมเฮ็กเจียวอีกครั้ง กิมเซียงพูดจากนอกประตูเมืองว่า "กองทัพของเรามีมากนัก ส่วนท่านมีเพียงกองกำลังเล็ก ๆ จะมีประโยชน์อันใดที่จะดิ้นรนอย่างไร้ค่าเพื่อรอความพินาศ" คราวนี้เฮ็กเจียวนำเกาทัณฑ์ขึ้นพาดสายแล้วตอบไปว่า "ข้ายืนกรานในสิ่งที่ข้าบอกท่านไปแล้วก่อนหน้านี้ แม้ข้าจะรู้จักท่าน แต่เกาทัณฑ์ของข้าไม่รู้จักท่าน" เป็นการขู่จะสังหารกิมเซียง กิมเซียงจึงลากลับไป จูกัดเหลียงทราบคำตอบของเฮ็กเจียวดังนั้นจึงเริ่มโจมตีตันฉอง
=== การล้อม ===
== ผลสืบเนื่อง ==
== อ้างอิง ==
=== บรรณานุกรม ===
ตันฉอง
ตันฉอง
พ.ศ. 771
พ.ศ. 772
โยชิตสึเนะ

โยชิตสึเนะ  อาจหมายถึง
มินาโมโตะ โนะ โยชิตสึเนะ - ผู้บัญชาการทหารแห่งตระกูลมินาโมโตะ
โยชิตสึเนะ (นวนิยาย) - นวนิยายของเรียวตาโร ชิบะ
โยชิตสึเนะ (รายการโทรทัศน์) - ละครไทงะ นำแสดงโดยฮิเดอากิ ทากิซาวะ ที่ออกอากาศใน ปี 2005
ประธานพรรค

ในทางการเมือง ประธานพรรค (Party chair, Party chairperson, Party chairman, Party chairwoman หรือ Party president) เป็นตำแหน่งประธานของพรรคการเมือง ลักษณะและความสำคัญของตำแหน่งนี้จะแตกต่างกันไปในแต่ละประเทศ และในแต่ละพรรคการเมืองด้วย
บทบาทของประธานพรรคมักจะแตกต่างจากหัวหน้าพรรคค่อนข้างมาก หน้าที่ของประธานพรรคโดยทั่วไปจะมีความเกี่ยวข้องกับสมาชิกพรรคโดยรวม และกิจกรรมขององค์กรพรรคเป็นหลัก ประธานพรรคมักมีบทบาทสำคัญในการดำเนินยุทธศาสตร์ ในการสรรหา รักษาสมาชิก การระดมทุน การรณรงค์หาเสียง และการกำกับดูแลภายในพรรค โดยที่พวกเขาอาจทำหน้าที่เป็นสมาชิกพรรค หรือแม้กระทั่งเป็นประธานในคณะกรรมการกำกับดูแล หรือสภา พวกเขามักจะมีอิทธิพลในการคัดเลือกผู้สมัคร และบางครั้งในการพัฒนาและการประกาศใช้นโยบายพรรค เมื่ออธิบายตำแหน่งภายในพรรคเดโมแครตของสหรัฐ พีบีเอสนิวส์อาวร์ อธิบายว่าเป็น "ส่วนหนึ่งเป็นเชียร์ลีดเดอร์ ส่วนหนึ่งเป็นผู้ระดมทุน ส่วนหนึ่งเป็นผู้จัดงานและผู้สรรหา และอีกส่วนหนึ่งเป็นผู้ส่งสารสาธารณะ" 
ตลอดหลายปีที่ผ่านมา บทบาทของประธานพรรคมีการเปลี่ยนแปลงเมื่อผู้สมัครตั้งคณะกรรมการระดมทุนเป็นของตนเอง
== ดูเพิ่ม ==
หัวหน้าพรรค
== อ้างอิง ==
โครงสร้างพรรคการเมือง
จิรวุฒิ สิงห์โตทอง

จิรวุฒิ สิงห์โตทอง หรือ "เฮียเป้า" เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรครั้งแรกในปี 2548 สังกัดพรรคไทยรักไทย ในระบบบัญชีรายชื่อ และเป็นสมาชิกสภาผู้แทนราษฎรจังหวัดชลบุรี ในปี 2566 และเป็นบุตรชายของดรงค์ สิงห์โตทอง
== ประวัติ ==
จิรวุฒิ สิงห์โตทอง เป็นบุตรของดรงค์ สิงห์โตทอง อดีตสมาชิกสภาผู้แทนราษฎรจังหวัดชลบุรี 4 สมัย เป็นอดีตหัวหน้าพรรคสันติชน กับนางอารีย์ สิงห์โตทอง
จิรวุฒิ สำเร็จการศึกษา ศิลปศาสตรบัณฑิต สาขาการพัฒนาชุมชน จากสถาบันราชภัฏราชนครินทร์
== การทำงาน ==
จิรวุฒิ สิงห์โตทอง ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาลงสมัครรับเลือกตั้งในนามพรรคชาติไทย แต่แพ้ให้กับสรวุฒิ เนื่องจำนงค์ และพลตำรวจตรี วีระ อนันตกูล จากพรรคประชาธิปัตย์ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จิรวุฒิย้ายไปสังกัดพรรคเพื่อไทย และลงสมัครรับเลือกตั้งแข่งกับสรวุฒิ เนื่องจำนงค์ แต่ก็ไม่ได้รับเลือกตั้งอีกครั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จิรวุฒิก็ลงสมัครรับเลือกตั้งแข่งขันกับสรวุฒิ ซึ่งย้ายไปสังกัดพรรคพลังประชารัฐ แต่เป็นสรวุฒิที่ชนะการเลือกตั้งอีกสมัย
ในปี 2563 จิรวุฒิ ให้การสนับสนุนคณะก้าวหน้า ในนามหัวหน้ากลุ่ม อนค.ชลบุรี โดยการส่งบุตรสาว พลอยลภัสร์ สิงห์โตทอง ลงสมัครนายกองค์การบริหารส่วนจังหวัดชลบุรี แต่ไม่ได้รับเลือกตั้ง
ในปี 2565 เมื่อพรรคเพื่อไทยเลือกส่งสรวุฒิ ลงสมัครในนามพรรคเพื่อไทย ส่งผลให้จิรวุฒิ ตัดสินใจย้ายไปร่วมงานกับสุชาติ ชมกลิ่น แกนนำชลบุรีพรรครวมไทยสร้างชาติ และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และสามารถเอาชนะสรวุฒิ เนื่องจำนงค์ ได้เป็น ส.ส.ชลบุรี สมัยแรก
== อ้างอิง ==
นักการเมืองไทย
สมาชิกสภาผู้แทนราษฎรจังหวัดชลบุรี
สมาชิกสภาผู้แทนราษฎรไทยแบบบัญชีรายชื่อ
พรรคไทยรักไทย
พรรคชาติไทย
พรรคเพื่อไทย
พรรครวมไทยสร้างชาติ
บุคคลจากมหาวิทยาลัยราชภัฏราชนครินทร์
ยุทธการที่เจี้ยนเวย์

ยุทธการที่เจี้ยนเวย์ (建威之戰) เป็นยุทธการระหว่างรัฐจ๊กก๊กและวุยก๊กในปี ค.ศ. 229 ในยุคสามก๊กของจีน ยุทธการนี้เป็นการบุกขึ้นเหนือที่นำโดยจูกัดเหลียงผู้เป็นอัครมหาเสนาบดีและผู้สำเร็จราชการแทนพระองค์แห่งจ๊กก๊กเพื่อบุกวุยก๊กเป็นครั้งที่ 3 ยุทธการจบลงด้วยชัยชนะของจ๊กก๊ก ยึดได้เมืองปูเต๋าและอิมเป๋ง ซึ่งตั้งอยู่ใกล้นครหล่งหนาน มณฑลกานซู่ในปัจจุบัน
== ยุทธการ ==
ในฤดูใบไม้ผลิของปี ค.ศ. 229 จูกัดเหลียงมอบหมายให้ตันเซ็กนำกองกำลังเข้าโจมตีเมืองปูเต๋า (武都 อู่ตู; อยู่ใกล้กับอำเภอเฉิง มณฑลกานซู่ในปัจจุบัน) และเมืองอิมเป๋ง (陰平 อินผิง; ปัจจุบันคืออำเภอเหวิน มณฑลกานซู่) ที่อยู่ในอาณาเขตของวุยก๊ก กุยห้วยขุนพลวุยก๊กจึงนำกองกำลังไปช่วยเมืองปูเต๋าและอิมเป๋ง เมื่อจูกัดเหลียงได้ข่าวว่ากุยห้วยยกทัพเข้าโจมตีตันเซ็ก จูกัดเหลียงจึงเคลื่อนทัพจากด่านเองเปงก๋วนไปยังเจี้ยนเวย์ (建威; ปัจจุบันคือนครหล่งหนาน มณฑลกานซู่) ทางตะวันตกเฉียงเหนือของเมืองปูเต๋า
ภายหลังกุยห้วยนำกองกำลังล่าถอยไป ทัพจ๊กก๊กจึงยึดเมืองปูเต๋าและอิมเป๋งได้สำเร็จ
== ผลสืบเนื่อง ==
== อ้างอิง ==
=== บรรณานุกรม ===
ตันซิ่ว (ศตวรรษที่ 3). จดหมายเหตุสามก๊ก (ซันกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ซือหม่า กวาง (1084). จือจื้อทงเจี้ยน.
de Crespigny, Rafe (2003). The Three Kingdoms and Western Jin; a history of China in the Third Century AD. https://digitalcollections.anu.edu.au/html/1885/42048/3KWJin.html 
เจี้ยนเว่ย์
พ.ศ. 772
Alluaudia procera

Alluaudia procera หรือชื่อสามัญ Madagascar ocotillo เป็นพรรณไม้ผลัดใบในวงศ์ Didiereaceae เป็นพืชประจำถิ่นของมาดากัสการ์ตอนใต้
== คำอธิบาย ==
พืชชนิดนี้เป็นไม้พุ่มอวบน้ำมีหนาม มีลำต้นและใบหนากักเก็บน้ำ ซึ่งจะผลัดใบในฤดูแล้งที่ยาวนาน แม้ว่าลักษณะภายนอกจะคล้ายกับ ocotillo หรือชื่อวิทยาศาสตร์ Fouquieria splendens ที่มีถิ่นกำเนิดบริเวณทะเลทรายโซนอรันในทวีปอเมริกาเหนือ แต่ไม่ได้มีความเกี่ยวข้องกันทางพันธุกรรม
ต้นอ่อนของ Alluaudia จะสร้างลำต้นที่พันกันซึ่งคงอยู่นานหลายปี หลังจากนั้นก้านส่วนกลางที่แข็งแกร่งจะพัฒนาขึ้น ลำต้นที่บริเวณโคนจะตายไป เหลือลำต้นที่มีลักษณะคล้ายไม้ยืนต้นซึ่งแตกกิ่งก้านบนลำต้นหลักสูงขึ้นไป
เช่นเดียวกับสายพันธุ์อื่น ๆ ในวงศ์ Didiereaceae ใบของ Alluaudia มีขนาดเล็ก ผลิตจากกิ่งงัน (brachyblast) คล้ายกับขุมหนาม (areole) ที่พบในกระบองเพชร ปรากฏเป็นใบเดี่ยวและมีหนามทรงกรวย ดอกมีลักษณะเป็นดอกไม่สมบูรณ์เพศ และวงกลีบดอกมีสมมาตรในแนวรัศมี

== อนุกรมวิธาน ==
วงศ์ Didiereaceae ประกอบด้วย 4 สกุล แบ่งออกเป็น 11 สายพันธุ์ ซึ่งสกุลใหญ่ที่สุดคือ Alluaudia (6 สายพันธุ์) โดย Alluaudia ถูกแบ่งออกเป็น 2 ชั้นคือ Alluaudia และ Androyella การแบ่งด้วยวิธีนี้ Alluaudia procera มีสายพันธุ์ใกล้ชิดคือ Alluaudia ascendens และ Alluaudia montagnacii
จากการวิจัยวิวัฒนาการชาติพันธุ์ระดับโมเลกุล สกุล Alluaudia, Alluaudiopsis และ Didierea จากวงศ์เดียวกัน ได้รับการสนับสนุนว่ามีบรรพบุรุษร่วมกัน (monophyletic) ทั้งหมด ความสัมพันธ์ภายในสกุล Alluaudia มีความเกี่ยวข้องกับวิวัฒนาการของพอลิพลอยด์ภายในวงศ์
นักวิจัยยังไม่ทราบว่าวงศ์ Didiereaceae มีต้นกำเนิดมาจากที่ใด อย่างไรก็ตามญาติที่ใกล้ที่สุดของวงศ์ Didiereaceae คือ Calyptrotheca somalensis ที่มีถิ่นกำเนิดในแอฟริกาตะวันออก จากการที่เกาะมาดากัสการ์แยกออกจากทวีปแอฟริกาเมื่อ 100 ล้านปีก่อน ดังนั้น Didiereaceae อาจมีต้นกำเนิดมาจากการแพร่กระจายไปยังมาดากัสการ์ของบรรพบุรุษในแอฟริกันตะวันออกที่มีลักษณะคล้าย Calyptrotheca
== อ้างอิง ==
== แหล่งข้อมูลอื่น ==
Didiereaceae
พืชประจำถิ่นของมาดากัสการ์
พืชอวบน้ำ
พืชที่ได้รับการบรรยายในปี พ.ศ. 2446
เจอาร์ สายเกียวโต

เจอาร์ สายเกียวโต  เป็นสายขบวนรถไฟชานเมืองที่ดำเนินการให้บริการโดยบริษัทรถไฟญี่ปุ่นตะวันตก (เจอาร์ ตะวันตก) ในพื้นที่มหานครเคฮันชิง และเป็นส่วนหนึ่งของทางรถไฟสายหลักโทไกโดระหว่างสถานีรถไฟโอซากะ-เกียวโต
== ข้อมูลทั่วไป ==
ระยะทางทั้งหมด/ผู้ดำเนินงาน: 42.8 กิโลเมตร
* บริษัทรถไฟญี่ปุ่นตะวันตก
* บริษัทขนส่งสินค้าญี่ปุ่น
ทางรถไฟ: ทางรถไฟ 4 ทางตลอดสาย
ระบบอาณัติสัญญาณ: ควบคุมรถไฟอัตโนมัติ
ความเร็วสูงสุด:
* รางนอก 130 กิโลเมตรต่อชั่วโมง
* รางใน 120 กิโลเมตรต่อชั่วโมง
ศูนย์ควบคุมการเดินรถ: ศูนย์ควบคุมการเดินรถโอซากะ
ระบบควบคุมการเดินรถ: ระบบควบคุมการจราจร เจอาร์ เกียวโต-โคเบะ
== การให้บริการ ==
ขบวนรถไฟชานเมืองแบ่งออกเป็น 3 ประเภท ดังนี้
ขบวนรถด่วนพิเศษ (新快速, Shin-Kaisoku)
* ให้บริการต่อเนื่องมาจากสายบิวาโกะและสายโคเซ ในพื้นที่ของสายเกียวโต ขบวนรถไฟจอดที่สถานีเกียวโต, ทากัตสึกิ, ชินโอซากะ และโอซากะ จากนั้นจะให้บริการต่อเนื่องในเจอาร์ สายโคเบะ ต่อไป
ขบวนรถด่วน (快速, Kaisoku)
* ให้บริการต่อเนื่องมาจากสายบิวาโกะและสายโคเซ ในพื้นที่ของสายเกียวโต ขบวนรถไฟจอดที่สถานีเกียวโต, นางาโอกะเกียว, ทากัตสึกิ, อิบารากิ, ชินโอซากะ และโอซากะ จากนั้นจะให้บริการต่อเนื่องในเจอาร์ สายโคเบะ ต่อไป นอกจากนี้หลังจากช่วงเช้าขบวนรถไฟจะจอดในสถานีอื่นเพิ่มเติมระหว่างเกียวโต - ทากัตสึกิ ในบางครั้งอาจเรียกในขบวนรถไฟนี้เป็นขบวนรถธรรมดา
ขบวนรถธรรมดา (普通, Futsū)
* ให้บริการตั้งแต่สถานีเกียวโตถึงนิชิอากาชิ และทากัตสิกิถึงชินซันดะ
นอกจากขบวนรถไฟชานเมืองทั้ง 3 ประเภทดังกล่าว ยังมีขบวนรถไฟด่วนพิเศษฮารูกะ เชื่อมระหว่างพื้นที่เกียวโต-โอซากะ กับท่าอากาศยานนานาชาติคันไซ, ภูมิภาคโฮกูริกุ และพื้นที่อื่น นอกจากนี้ขบวนรถไฟสินค้าก็เดินรถในทางรถไฟสายนี้เช่นกัน ยกเว้นแนวเส้นทางที่ใกล้กับสถานีโอซากะจะแยกแนวเส้นทางออกไป
== สถานี ==
●  : รถไฟจอดทุกขบวน
|  : รถไฟวิ่งผ่านทุกขบวน
▲  : รถไฟจอดเฉพาะหลังเวลาเร่งด่วน
ขบวนรถไฟธรรมดาจอดทุกสถานี ขบวนรถไฟด่วนจอดเฉพาะบางสถานีในช่วงเวลาเช้าระหว่างเกียวโต-ทากัตสึกิ
== ประวัติ ==
เจอาร์ สายเกียวโต เป็นส่วนหนึ่งของทางรถไฟสายหลักโทไกโด เปิดเดินรถเมื่อวันที่ 6 กรกฎาคม ค.ศ.1876 ระหว่างสถานีโอซากะ-มูโกมาจิ และในวันที่ 9 สิงหาคม ปีเดียวกัน เปิดสถานียามาซากิ, อิบารากิ, ซูอิตะ และในวันที่ 6 กุมภาพันธ์ ค.ศ. 1877 เปิดสถานีเกียวโต ต่อมาเมื่อมีการแปรรูปมาเป็นบริษัทรถไฟญี่ปุ่นตะวันตกจึงตั้งชื่อสายนี้ว่า เจอาร์ สายเกียวโต ในวันที่ 13 มีนาคม ค.ศ. 1988
== อ้างอิง ==
อะดุง พันธุ์เอี่ยม

พลเรือเอก อะดุง พันธุ์เอี่ยม (เกิด 15 พฤศจิกายน 2506) เป็นนายทหารเรือชาวไทย เป็นผู้บัญชาการทหารเรือ คนที่ 57, ผู้บัญชาการกองเรือยุทธการ
== ประวัติ ==
พลเรือเอกอะดุง เกิดเมื่อวันที่ 15 พฤศจิกายน พ.ศ. 2506 ณ ตำบลปากน้ำ อำเภอเมืองระยอง จังหวัดระยอง จบการศึกษาจากโรงเรียนเตรียมทหาร รุ่น 23 ระดับปริญญาตรีวิศวกรรมไฟฟ้าจากโรงเรียนนายเรือ รุ่นที่ 80 และปริญญาโท ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง (เกียรตินิยม อันดับ 1)
== รับราชการ ==
พลเรือเอกอะดุงรับราชการเป็นนายธง เสนาธิการกองเรือยุทธการ นายทหารฝ่ายเสนาธิการทหารเรือ ประจำรอง เสธ.ทร.
รองผู้อำนวยการกองยุทธการ กรมยุทธการทหารเรือ ผู้ช่วยทูตฝ่ายทหารเรือ ประจำกรุงแคนเบอร์ร่า ออสเตรเลีย
ผู้บังคับการโรงเรียนชุมพลทหารเรือ รองผู้บัญชาการฐานทัพเรือกรุงเทพ ผู้อำนวยการสำนักงานวิจัยและพัฒนาการทางทหาร ทร.
เจ้ากรมการสื่อสารและเทคโนโลยีสารสนเทศทหารเรือ และผู้บัญชาการกองเรือยุทธการ กระทั่งวันที่ 23 สิงหาคม 2566 ในที่ประชุมสภากลาโหม ซึ่งที่ประชุมมีมติเลือก พลเรือเอกอะดุง ผู้บัญชาการกองเรือยุทธการ ขึ้นเป็นผู้บัญชาการทหารเรือสืบต่อจาก พลเรือเอกเชิงชาย ชมเชิงแพทย์ ต่อมาในวันที่ 30 สิงหาคม 2566 ได้มีพระบรมราชโองการโปรดเกล้าฯ แต่งตั้งให้พลเรือเอกอะดุงเป็นผู้บัญชาการทหารเรืออย่างเป็นทางการ
== เครื่องราชอิสริยาภรณ์ ==
== อ้างอิง ==
ผู้บัญชาการทหารเรือไทย
บุคคลจากโรงเรียนเตรียมทหาร
บุคคลจากโรงเรียนนายเรือ
ทหารเรือชาวไทย
ผู้บัญชาการทหารเรือไทย
บุคคลจากมหาวิทยาลัยรามคำแหง
สมัน (อาหาร)

สมัน หรือ ซามา ในภาษามลายูปัตตานี เป็นเครื่องโรยหน้าชนิดหนึ่งของไทย พบได้ทั่วไปในจังหวัดปัตตานี จังหวัดยะลา และจังหวัดนราธิวาส โดยจะรับประทานเคียงเป็นหน้าข้าวเหนียว ข้าวเหนียวมูน ต่างไส้ขนมปัง เคียงกับนาซิดาแฆ นาซิตีแนะ หรือโรยหน้าขนมกอและลือเมาะ มีลักษณะและหน้าที่อย่างเดียวกันกับกระฉีก หากแต่กระฉีกจะมีรสชาติหวานมันและใช้มะพร้าวขูดเป็นวัตถุดิบหลัก สมันมีสองรูปแบบหลักคือ สมันกุ้ง (หรือ ซามาอูแด) กับสมันปลา (หรือ ซามาอีแก) และยังมีสมันรูปแบบอื่นตามวัตถุดิบหลัก ถือเป็นอาหารที่มีอายุการเก็บรักษาได้นานแรมเดือน และกลายเป็นหนึ่งในเสบียงกรังสำหรับชาวมุสลิมที่ไปแสวงบุญที่นครมักกะฮ์ในยุคก่อน
โดยวิธีการทำสมัน จะนำกระเทียม หอมแดง พริกแห้ง (บ้างก็ไม่ใส่พริก) ตำ (หรือปั่น) พอละเอียดแล้วใส่กะทิ ทำเป็นพริกแกง ส่วนเนื้อกุ้งและเนื้อปลานำมาตำ (หรือปั่น) ให้ละเอียดเช่นกัน จากนั้นให้นำพริกแกงมาผัดในกระทะจนหอม แล้วใส่เนื้อกุ้งและปลาที่ละเอียดแล้ว และใส่ส้มแขกลงไป จากปรุงรสด้วยน้ำตาลแว่นและเกลือ ผัดให้แห้งราวหนึ่งชั่วโมงจึงแล้วเสร็จ สมันบางสูตรอาจใช้มะพร้าวคั่ว เนื้อปลาย่าง หอมแดง ตะไคร้ เกลือ และน้ำตาล เป็นวัตถุดิบหลัก
== อ้างอิง ==
อาหารไทยภาคใต้
อาหารจากกุ้ง
อาหารจากเนื้อปลา
ไทยลีก 3 ฤดูกาล 2566–67 – โซนภาคใต้

ไทยลีก 3 ฤดูกาล 2566–67 โซนภาคใต้ เป็นส่วนหนึ่งของการแข่งขันไทยลีก 3 ฤดูกาล 2566–67 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 7 ของไทยลีก 3 นับตั้งแต่ก่อตั้งลีกเมื่อ พ.ศ. 2560
== สโมสร ==
สโมสรที่เข้าแข่งขันในฤดูกาล 2566–67 โซนภาคใต้ มีจำนวน 12 สโมสร โดยแบ่งเป็นสโมสรจากฤดูกาล 2565–66 จำนวน 10 สโมสร สโมสรที่ตกชั้นจากไทยลีก 2 จำนวน 1 สโมสร และสโมสรที่เลื่อนชั้นจากไทยแลนด์ อเมเจอร์ลีก จำนวน 1 สโมสร
=== สนามเหย้า ที่ตั้ง และผลงานฤดูกาลที่แล้ว ===
=== ข้อมูลสโมสร ===
=== ผู้เล่นต่างชาติ ===
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
{|class="unsortable"
|-
| style="width:15px; background:#ffdddd;"| ||ผู้เล่นต่างชาติทั่วไป
|-
| style="width:15px; background:#ffffdd;"| ||ผู้เล่นต่างชาติ (เอเชีย)
|-
| style="width:15px; background:#ddffdd;"| ||ผู้เล่นต่างชาติ (อาเซียน)
|-
| style="width:15px; background:#c8ccd1;"| ||ไม่มีการลงทะเบียนผู้เล่นต่างชาติ
|}
=== การเปลี่ยนแปลงที่ตั้ง และอัตลักษณ์ ===
เปลี่ยนไปใช้สนามกีฬาองค์การบริหารส่วนตำบลหาดส้มแป้น เป็นสนามเหย้าชั่วคราว เนื่องจาก	สนามกีฬากลางจังหวัดระนอง อยู่ในระหว่างการปรับปรุง
เปลี่ยนชื่อเป็นพีที สตูล
เปลี่ยนชื่อเป็นยะลา และย้ายไปใช้สนามกีฬามหาวิทยาลัยราชภัฎยะลา แทนสนามกีฬามหาวิทยาลัยการกีฬาแห่งชาติ วิทยาเขตยะลา
ย้ายไปใช้สนามกีฬาองค์การบริหารส่วนจังหวัดนครศรีธรรมราช (ร่อนพิบูลย์) แทนสนามกีฬามหาวิทยาลัยวลัยลักษณ์
=== การเปลี่ยนแปลงผู้จัดการทีม ===
== ตารางคะแนน ==
=== อันดับ ===
=== อันดับตามสัปดาห์ ===
=== ผลการแข่งขันที่ลงเล่น ===
== ผลการแข่งขัน ==
== สถิติ ==
=== ผู้ทำประตูสูงสุด ===
=== แฮตทริก ===
=== คลีนชีตส์ ===
== ผู้ชม ==
=== สถิติผู้ชมทั้งหมด ===
=== จำนวนผู้ชมจากเกมเหย้า ===
แหล่งที่มา: ไทยลีก
หมายเหตุ: ข้อผิดพลาดในการรายงานการแข่งขันเมื่อวันที่ 14 ตุลาคม 2566 (เวียงสระ สุราษฎร์ฯ ซิตี้ 0–2 พัทลุง) ข้อผิดพลาดในการรายงานการแข่งขันเมื่อวันที่ 28 ตุลาคม 2566 (แกรนด์ อันดามัน ระนอง ยูไนเต็ด 0–8 สงขลา)
== อ้างอิง ==
ใต้
การแข่งขันกีฬาในจังหวัดตรัง
การแข่งขันกีฬาในจังหวัดนครศรีธรรมราช
การแข่งขันกีฬาในจังหวัดนราธิวาส
การแข่งขันกีฬาในจังหวัดปัตตานี
การแข่งขันกีฬาในจังหวัดพัทลุง
การแข่งขันกีฬาในจังหวัดภูเก็ต
การแข่งขันกีฬาในจังหวัดยะลา
การแข่งขันกีฬาในจังหวัดระนอง
การแข่งขันกีฬาในจังหวัดสงขลา
การแข่งขันกีฬาในจังหวัดสตูล
การแข่งขันกีฬาในจังหวัดสุราษฎร์ธานี
สตาร์ วอร์ส เจได: ฟอลเลนออร์เดอร์

สตาร์ วอร์ส เจได: ฟอลเลนออร์เดอร์ (อังกฤษ: Star Wars Jedi: Fallen Order) เป็นเกมแนวแอ็คชั่นผจญภัยมุมมองบุคคลที่ 3 ผู้เล่นคนเดียว พัฒนาโดยรีสปอว์น เอนเตอร์เทนเมนท์ และจดจำหน่ายโดยอิเล็กทรอนิก อาตส์ โดยวางจำหน่ายในปี 2562 สำหรับเพลย์สเตชัน 4 วินโดวส์ และ เอกซ์บอกซ์วัน และในปี 2564 สำหรับ เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส
เนื้อเรื่องของเกมอยู่ในช่วง 5 ปีหลังเหตุการณ์ในสตาร์ วอร์ส เอพพิโซด 3 ซิธชำระแค้น ผู้เล่นสวมบทบาทเป็นคาล เคสติส พาดาวันที่รอดชีวิตจากปฏิบัติการคำสั่งที่ 66 ที่ต้องหนีจากการไล่ลาของจักรวรรดิและไขปริศนาแห่งอารยธรรมที่สาบสูญเพื่อฟื้นฟูนิกายเจได
== อ้างอิง ==
วิดีโอเกมที่ออกวางจำหน่ายในปี พ.ศ. 2562
วิดีโอเกมแอ็กชันผจญภัย
เกมสำหรับเพลย์สเตชัน 4
เกมสำหรับเพลย์สเตชัน 5
เกมสำหรับสตาเดีย
วิดีโอเกมผู้เล่นเดี่ยว
วิดีโอเกมบันเทิงคดีแนววิทยาศาสตร์
เกมสำหรับเอกซ์บอกซ์วัน
เกมสำหรับวินโดวส์
เกมสำหรับเอกซ์บอกซ์ซีรีส์เอกซ์และซีรีส์เอส
บัซบอมเบอส์

บัซบอมเบอส์ (Buzz Bombers) เป็นวิดีโอเกมแนวเกมยิงที่ตายตัวที่พัฒนาโดยบริษัทมาเทลอิเล็กทรอนิกส์สำหรับระบบอินเทลลิวิชันและวางจำหน่ายใน ค.ศ. 1982 อันเป็นปฏิกิริยาสะท้อนต่อเกมเซนทิพีดที่ได้รับความนิยมของบริษัทอาตาริ โดยผู้เล่นควบคุมกระป๋องสเปรย์กำจัดแมลงเพื่อพยายามขจัดฝูงผึ้ง
== รูปแบบการเล่น ==
ในเกมบัซบอมเบอส์ตัวละครของผู้เล่นจะอยู่ในรูปแบบของกระป๋องสเปรย์กำจัดแมลง เพื่อปกป้องสวนดอกไม้จากบรรดาผึ้ง ซึ่งสเปรย์ของผู้เล่นสามารถฉีดป้องกันผึ้งที่จะทำให้ผึ้งกลายเป็นแผ่นรวงน้ำผึ้ง ผึ้งงานมาตรฐานจะบินไปทางซ้ายและขวาเหนือสวน โดยจะกลับทิศทางเมื่อใดก็ตามที่พวกมันไปถึงขอบหน้าจอหรือแผ่นรวงน้ำผึ้ง ที่ขอบของหน้าจอนี้ ผึ้งจะเคลื่อนต่ำลงลงมาใกล้กับสวนหนึ่งระดับ ส่วนในด่านต่อ ๆ ไป ผึ้งเพชฌฆาตจะปรากฏขึ้น ซึ่งเคลื่อนที่ได้เร็วกว่าผึ้งทั่วไปมาก และไม่ได้รับผลกระทบจากรวงน้ำผึ้ง โดยผึ้งเพชฌฆาตจะกลายเป็นรวงน้ำผึ้งสีแดงเมื่อถูกฉีด หากผึ้งธรรมดาติดอยู่ระหว่างสิ่งกีดขวางสองชิ้น มันจะก่อตัวเป็นรังผึ้งซึ่งมีค่าโบนัสเมื่อผ่านด่านนั้น
หากผึ้งชนิดใดชนิดหนึ่งไปถึงด้านล่างสุดของหน้าจอ มันจะผลิตดอกไม้ออกมา บรรดาดอกไม้จะเริ่มลดจำนวนพื้นที่ว่างต่อกระป๋องสเปรย์ ซึ่งอาจถึงจุดที่ไม่สามารถขยับได้ โดยทำลายกระป๋องสเปรย์และทำให้ผู้เล่นเสียชีวิตหนึ่งชีวิต
สวนแห่งนี้ยังมีฮัมมิงเบิร์ดที่เป็นมิตรอาศัยอยู่เช่นกัน ฮัมมิงเบิร์ดดังกล่าวจะปรากฏขึ้นเป็นระยะ ๆ และจะกินรวงน้ำผึ้งบนหน้าจอตามลำดับแบบสุ่ม โดยให้คะแนนเพิ่มเติมแก่ผู้เล่น ส่วนรวงน้ำผึ้งสีแดงมีค่าคะแนนมากกว่ารวงน้ำผึ้งมาตรฐาน และแม้ว่าจะไม่ได้รับผลกระทบจากกระป๋องสเปรย์ แต่ฮัมมิงเบิร์ดจะหนีไปชั่วคราวหากโดนฉีดใส่บ่อยเกินไป ทั้งนี้ การฉีดจากกระป๋องสเปรย์จะทำลายรวงน้ำผึ้งและรังผึ้ง ทำให้ผู้เล่นต้องเล็งอย่างระมัดระวังเพื่อหลีกเลี่ยงการสูญเสียคะแนนโบนัส
คะแนนจะให้สำหรับการฉีดโดนผึ้งแต่ละตัว (ไม่ว่าจะเป็นผึ้งงานหรือผึ้งเพชฌฆาต) เช่นเดียวกับรวงน้ำผึ้งแต่ละแผ่นที่ถูกฮัมมิงเบิร์ดกิน เมื่อจบหนึ่งด่านโดยการทำลายผึ้งตามจำนวนที่กำหนด จะได้รับคะแนนโบนัสสำหรับรังผึ้งบนหน้าจอ
== การพัฒนา ==
ในระหว่างการพัฒนาเกม มีการเตรียมต้นแบบโดยกระป๋องสเปรย์มีตราของเรดด์ ซึ่งเป็นแบรนด์สารฆ่าแมลงที่ผลิตโดยบริษัทเอส ซี ยอห์นสัน ในความพยายามที่จะให้บริษัทเป็นพันธมิตรในการโปรโมตเกมนี้ ซึ่งเอส ซี ยอห์นสัน ได้ปฏิเสธข้อเสนอดังกล่าว และเมื่อเกมเข้าสู่การผลิตจำนวนมาก ข้อมูลบนกล่องระบุว่าบัซบอมเบอส์ให้เล่นได้ถึงสองคน ซึ่งเป็นข้อผิดพลาด ที่ได้มีการบังคับให้แก้ไขข้อมูลที่ไม่ถูกต้องด้วยมือบนกล่องเกมทุกกล่องก่อนที่จะจัดส่ง
== สิ่งสืบเนื่อง ==
บัซบอมเบอส์ได้รับการเผยแพร่อีกครั้งโดยเป็นส่วนหนึ่งของอินเทลลิวิชันไลฟส์! ซึ่งเป็นคอลเลกชันสำหรับคอมพิวเตอร์และเครื่องเล่นเกมอื่น ๆ ครั้นในเดือนพฤษภาคม ค.ศ. 2010 บัซบอมเบอส์ได้มีให้ในบริการเกมรูมของบริษัทไมโครซอฟท์สำหรับเครื่องเล่นเอกซ์บอกซ์ 360 และสำหรับเกมส์ฟอร์วินโดวส์ – ไลฟ์ ที่ปัจจุบันเลิกให้บริการแล้ว
== อ้างอิง ==
== แหล่งข้อมูลอื่น ==
Buzz Bombers at GameFAQs
วิดีโอเกมที่ออกวางจำหน่ายในปี พ.ศ. 2525
เกมยิงที่ตายตัว
วิดีโอเกมที่พัฒนาขึ้นในสหรัฐ
วิดีโอเกมผู้เล่นเดี่ยว
ประธานคณะกรรมการกิจการแห่งรัฐเกาหลีเหนือ

ประธานคณะกรรมการกิจการแห่งรัฐเกาหลีเหนือ  เป็นประมุขแห่งรัฐของประเทศเกาหลีเหนือ เป็นหัวหน้าคณะกรรมการกิจการแห่งรัฐเกาหลีเหนือ ซึ่งเป็นสถาบันผู้นำสูงสุดในเกาหลีเหนือ และทำหน้าที่เป็นผู้บัญชาการทหารสูงสุดแห่งกองทัพเกาหลีเหนือ
รัฐธรรมนูญเกาหลีเหนือให้อำนาจประธานคณะกรรมการกิจการแห่งรัฐในการบริหารกิจการภายในทั้งหมดของประเทศ รวมถึงการแต่งตั้งเจ้าหน้าที่ระดับสูง การแต่งตั้งเอกอัครราชทูตและลงนามในสนธิสัญญาระหว่างประเทศ อีกทั้งมีอำนาจในการประกาศสถานการณ์ฉุกเฉิน ประกาศสงคราม รวมถึงสามารถออกคำสั่งโดยตรงไปยังกองทัพในช่วงภาวะสงครามได้ และยังเป็นผู้ควบคุมอาวุธนิวเคลียร์ของเกาหลีเหนืออย่างเบ็ดเสร็จด้วย
สมัชชาประชาชนสูงสุดเป็นผู้เลือกประธานคณะกรรมการกิจการแห่งรัฐ ซึ่งมาจากเลขาธิการพรรคแรงงานเกาหลี อันเป็นตำแหน่งเดียวกับผู้นำสูงสุดของเกาหลีเหนือ โดยมีวาระการดำรงตำแหน่งคราวละ 5 ปี และสามารถต่ออายุได้ไม่จำกัด
ผู้ดำรงตำแหน่งคนปัจจุบัน คือ คิม จ็อง-อึน ซึ่งเริ่มดำรงตำแหน่งตั้งแต่วันที่ 29 มิถุนายน พ.ศ. 2559 และได้รับการเลือกตั้งเป็นสมัยที่สองเมื่อวันที่ 11 เมษายน พ.ศ. 2562
==อ้างอิง==
รัฐบาลเกาหลีเหนือ
กองทัพเกาหลีเหนือ
ก่อตั้งในปี พ.ศ. 2515
ประมุขแห่งรัฐในทวีปเอเชีย
ไทยลีก 3 ฤดูกาล 2566–67 – โซนกรุงเทพและปริมณฑล

ไทยลีก 3 ฤดูกาล 2566–67 โซนกรุงเทพและปริมณฑล เป็นส่วนหนึ่งของการแข่งขันไทยลีก 3 ฤดูกาล 2566–67 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 7 ของไทยลีก 3 นับตั้งแต่ก่อตั้งลีกเมื่อ พ.ศ. 2560
== สโมสร ==
สโมสรที่เข้าแข่งขันในฤดูกาล 2566–67 โซนกรุงเทพและปริมณฑล มีจำนวน 14 สโมสร โดยแบ่งเป็นสโมสรจากฤดูกาล 2565–66 จำนวน 13 สโมสร และสโมสรที่เลื่อนชั้นจากไทยแลนด์ เซมิโปรลีก จำนวน 1 สโมสร
=== สนามเหย้า ที่ตั้ง และผลงานฤดูกาลที่แล้ว ===
=== ข้อมูลสโมสร ===
=== ผู้เล่นต่างชาติ ===
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
{|class="unsortable"
|-
| style="width:15px; background:#ffdddd;"| ||ผู้เล่นต่างชาติทั่วไป
|-
| style="width:15px; background:#ffffdd;"| ||ผู้เล่นต่างชาติ (เอเชีย)
|-
| style="width:15px; background:#ddffdd;"| ||ผู้เล่นต่างชาติ (อาเซียน)
|-
| style="width:15px; background:#c8ccd1;"| ||ไม่มีการลงทะเบียนผู้เล่นต่างชาติ
|}
=== การเปลี่ยนแปลงที่ตั้ง และอัตลักษณ์ ===
ย้ายไปใช้สนามกีฬามหาวิทยาลัยกรุงเทพ วิทยาเขตรังสิต แทนเอ็นทีสเตเดียม
ย้ายไปใช้สนามกีฬามหาวิทยาลัยกรุงเทพธนบุรี แทนสนามกีฬาโรงเรียนนายร้อยพระจุลจอมเกล้า
เปลี่ยนชื่อเป็นวีอาร์เอ็น เมืองนนท์ และมีการเปลี่ยนโลโก้ใหม่
ย้ายไปใช้สนามกีฬามหาวิทยาลัยการกีฬาแห่งชาติ วิทยาเขตสมุทรสาคร แทนสนามกีฬามหาวิทยาลัยกรุงเทพธนบุรี
=== การเปลี่ยนแปลงผู้จัดการทีม ===
== ตารางคะแนน ==
=== อันดับ ===
=== อันดับตามสัปดาห์ ===
=== ผลการแข่งขันที่ลงเล่น ===
== ผลการแข่งขัน ==
== สถิติ ==
=== ผู้ทำประตูสูงสุด ===
=== แฮตทริก ===
=== คลีนชีตส์ ===
== ผู้ชม ==
=== สถิติผู้ชมทั้งหมด ===
=== จำนวนผู้ชมจากเกมเหย้า ===
แหล่งที่มา: ไทยลีก
หมายเหตุ: ข้อผิดพลาดในการรายงานการแข่งขันเมื่อวันที่ 28 ตุลาคม 2566 (ดิไอคอน อาร์เอสยู 0–8 พราม แบงค็อก)
== อ้างอิง ==
กรุงเทพและปริมณฑล
การแข่งขันกีฬาในกรุงเทพมหานคร
การแข่งขันกีฬาในจังหวัดนนทบุรี
การแข่งขันกีฬาในจังหวัดปทุมธานี
การแข่งขันกีฬาในจังหวัดสมุทรปราการ
การแข่งขันกีฬาในจังหวัดสมุทรสาคร